钦定古今图书集成/明伦汇编/氏族典/第151卷 > 《廖用贤尚友录》 > 袁昂
## 钦定古今图书集成/明伦汇编/氏族典/第151卷 > 《廖用贤尚友录》 > 袁昂

按《梁书袁昂传》，“昂字千里，陈郡阳夏人。祖洵，宋征卤
将军、吴郡太守。父𫖮，冠军将军、雍州刺史，诛死。昂时
年五岁，徙晋安，至元徽中，听还。齐初，起家冠军安成
王行参军，累迁秘书丞、黄门侍郎，出为安南鄱阳王
长史。还为太孙中庶子。丁内忧，服未除，而从兄彖卒。
昂幼孤，为彖所养，乃制期服。服阕，除右军邵陵王长”
史，俄迁御史中丞，依事劾奏，不惮权豪，当时号为“正
直。”出为豫章内史，起建武将军、吴兴太守。永元末，义
师至京师，州牧郡守皆望风降款，昂独拒境不受命。
建康城平，昂束身诣阙，高祖宥之不问也。天监二年，
以为后军临川王参军事，俄除给事黄门侍郎，其年，
迁侍中，明年，出为寻阳太守。六年，征为吏部尚书。十
五年，迁右仆射，寻为尚书令、宣惠将军。普通三年，为
中书监。大通元年，进号“中抚军大将军。”五年，加特进。
大同六年薨。